*Приложение ТЕРЕС-КМ*

**Таблица на единичните разходи и еднократните суми по процедура**

**BG05SFPR001-2.001**

**„Подобряване на качеството на общото образование чрез ефективно прилагане на компетентностен модел“**

1. Общи положения

При изпълнението на допустимите преки дейности по процедура BG05SFPR001-2.001 „Подобряване на качеството на общото образование чрез ефективно прилагане на компетентностен модел“ се прилагат единични разходи, които са обосновани, определени и прилагани през предходния програмен период, както е посочено в раздел 1 на Приложение ТЕРЕС-ПО (*Таблица на единичните разходи и еднократните суми, които може да се прилагат за процедури, финансирани от Програма „Образование“ през програмния период 2021-2027 г.*). В раздел 3 на Приложение ТЕРЕС-ПО са описани новите единични разходи, утвърдени от Ръководителя на УО при изпълнението на Програма „Образование“ 2021-2027, както и актуализираните стойности на единичните разходи, определени за първи път при изпълнението на ОПНОИР, които се използват в момента при изпълнението на проекти, финансирани от Програма „Образование“. За част от финансираните дейности по процедура BG05SFPR001-2.001 „Подобряване на качеството на общото образование чрез ефективно прилагане на компетентностен модел“ са определени нови единични разходи, които са описани и обосновани в настоящия документ.

Във връзка с прилагането през програмен период 2021-2027 г. на резултатно базиран подход изпълнението на проектните дейности трябва да бъде организирано вследните **работни пакети:**

**РП 1. Създаване на методология за менторство и коучинг, обучение и продължаваща подкрепа на менторите**

**РП 2. Разработване и изпълнение на Методически план за развитие на ключови компетентности (МПРКК)**

**РП 3. Разработване на учебни програми и дескриптори**

**РП 4. Създаване на банка от задачи и казуси за вътрешно оценяване**

**РП 5. Създаване на банка от задачи и казуси за външно оценяване**

**РП 6. Обучения, отворени за участие от всички училища в страната**

Допустимите разходи за тези работни пакети се определят чрез прилагане на таблица на единичните разходи и еднократни суми в съответствие с член 53, параграф 1, буква б) и в) от Регламент (ЕС) 2021/1060 (съответно чл. 55, ал. 1, т. 2-3 от ЗУСЕФСУ).

Изчисленията на единичните разходи се извършат в съответствие с член 53, параграф 3, буква а) от Регламент (ЕС) 2021/1060, т.е. чрез прилагане на **коректен, справедлив и проверим метод на изчисление**. За база на изчисленията се използват статистически данни, друга обективна информация или експертна оценка, обобщаваща изпълнението на сходни процедури за програмен период 2014-2020 г., както и прилагането на обичайните практики за осчетоводяване на разходите на отделните бенефициенти.

Отчитайки, че настоящата процедура ще стартира през учебната 2025/2026 г. и е с продължителност от 4 години, е необходимо да се разпише и процедура за периодично актуализиране на прилаганите единични разходи.

Съгласно Условията за кандидатстване по процедурата се предвижда изпълнението на основната част от проекта (Дейност 1, Дейност 4 и част от Дейност 3) да бъде организирано в два работни пакети (РП 1 и типов РП 2), които се изпълняват от различни юридически лица (КБ-МОН за РП 1 и участващите училища за РП 2) и следва да постигнат предварително зададени минимални стойности на крайни продукти – създадена учебна документация и образователни ресурси, чрез които в училищата да започне ефективно да се прилага компетентностният модел; обучение и продължаваща подкрепа на менторите; разработване и изпълнение на МПРКК в училищата и т.н.

Основният разход при изпълнението на горепосочените работни пакети е свързан със заплащането на възнаграждения на педагогическите специалисти, менторите и други образователни експерти. Освен това е необходимо да се предвидят допълнителни разходи – режийни разходи за Професионалните учещи се общности, разходи за провеждане на работни срещи, материали и консумативи, транспорт, освежителни напитки, надбавки за участниците в обучения и т.н.

За да се осигури финансиране за разнообразните съпътстващи дейности, включени в работните пакети, при определяне на допустимите разходи за изпълнение на работните пакети 1 и 2 ще се приложи подходът, описан в чл. 56, параграф 1-2 от Регламент (ЕС) 2021/1060, както следва:

1. Ще се определи необходимата сума за възнаграждения на основния екип от експерти, който ще изпълнява съответният работен пакет.
2. Към определената сума за възнаграждения на основния екип ще се приложи единна ставка от 40 %, с което ще се определят другите допустими преки и непреки разходи за изпълняване на съответния работен пакет.
3. Ще се определят разходи за надбавки за участниците в обученията, ако е приложимо.

Допустимите разходи за останалите работни пакети (РП 3 – РП 6) също се определят чрез прилагането на подхода, описан в чл. 56 от Регламент (ЕС) 2021/1060, като, поради спецификата на дейностите, се възстановяват **допустими разходи за създадени интелектуални продукти или проведени обучения.**

При изпълнението на РП 3, РП 4 и РП 5 се създават няколко вида интелектуални продукти, за които предварително може да се зададе индикативен брой на съответните крайни продукти, както и индикативен брой на отработените часове за създаването на съответния интелектуален продукт. Въз основа на обоснованите от кандидата брой отработени часове и брой продукти оценителната комисия определя бюджетът за РП 3, РП 4 и РП 5. При изпълнението на проекта за всеки верифициран интелектуален продукт (или група продукти) се възстановява единичен разход, който е изчислен въз основа на отчетения и верифициран брой на отработените часове от наетите експерти.

Финансирането на РП 6 се извършва като за всяко проведено обучение се възстановява сума, която се изчислява чрез прилагането на подхода, описан в чл. 56 от Регламент (ЕС) 2021/1060.

По този начин всички допустими разходи по процедурата се определят в съответствие с чл. 56 от Регламент (ЕС) 2021/1060, като за разходите за възнаграждения (преките разходи за персонал) и разходите за надбавки на участниците се прилагат единични разходи.

1. Определяне на единични разходи за възнаграждения за наетите експерти

Допустимите възнаграждения на наетите лица при изпълнението на проектните дейности се определят като единичният разход за почасово възнаграждение на наетите експерти се умножи по броя на отработените астрономически часове.

Съгласно Условията за кандидатстване, за изпълнението на проектните дейности са необходими следните човешки ресурси:

1. Експерти от чужбина (университетски преподаватели) със задълбочени познания за прилагането на компетентностния модел в училищното образование;
2. Научен екип от български специалисти с различна компетентност или университетски преподаватели, който разработва методологии, провежда обучения и осъществява методическа подкрепа за менторите;
3. Ментори, които подпомагат педагогическите специалисти при въвеждането на компетентностния подход в училищата;
4. Педагогически специалисти (учители и директори), които ще разработват и апробират училищната документация и образователните ресурси.

Видовете специалисти/експерти, които са необходими за изпълнението на проектните дейности, може да се обобщят в следните групи:

* Педагогически специалисти, ангажирани в образователната система, участници в проекта, за които е оправдано да се приложи единичен разход ***3.27. Възнаграждения на педагогическите специалисти за 1 отработен астрономически час*** от приложение ТЕРЕС-ПО;
* Ментори, които подпомагат въвеждането на компетентностния подход в училищата, участващи в проекта. За тази категория е оправдано да се приложи единичен разход ***3.28. Възнаграждения на експерти образователни дейности за 1 отработен астрономически час*** от приложение ТЕРЕС-ПО;
* Лектори, които провеждат обучения на педагогическите специалисти, за които е оправдано да се приложи единичен разход ***3.29. Възнаграждения на лекторите при обучения на педагогически специалисти за 1 проведен академичен час*** от приложение ТЕРЕС-ПО;
* Учени (или университетски преподаватели) от Европейския съюз, които са участвали в изпълнението на проекти, финансирани от Рамковата програма „Хоризонт Европа“ и съответно за тях е оправдано да се приложи средното ниво на възнаграждения за учени от ЕС (без България), използвано при проектите, финансирани от Рамковата програма „Хоризонт Европа“;
* Български учени (или университетски преподаватели) с познания за прилагането на компетентностния подход, който разработва методологии, провежда обучения и осъществява методическа подкрепа за менторите. За тази категория е оправдано да се приложи единичен разход ***3.28. Възнаграждения на експерти образователни дейности за 1 отработен астрономически час*** от приложение ТЕРЕС-ПО.

Единични разходи 3.27-3.29 са изчислени и обосновани въз основа на единични разходи 1.1, 1.2 и 1.17 в Таблица на единичните разходи и еднократните суми по процедура BG05SFPR001-1.004 „Утвърждаване на интеркултурното образование чрез култура, наука и спорт“, утвърдена от Ръководителя на УО на 22.01.2024 г. Единичните разходи се прилагат и при процедури BG05SFPR001-1.001 „Обща и допълнителна подкрепа за личностно развитие в училищното образование“, BG05SFPR001-3.001-0001 „Модернизиране на ПОО“, BG05SFPR001-1.006 „Комплексни програми на общинско ниво за десегрегация на училищата, превенция на вторичната сегрегация и против дискриминацията (чрез прилагане на подхода ИТИ)“, BG05SFPR001-3.005 „Развитие на дуалната система на обучение в ПОО (чрез прилагане на подхода ИТИ)“, BG05SFPR001-1.008 „Комплексни програми на общинско ниво за десегрегация на училищата, превенция на вторичната сегрегация и против дискриминацията (чрез подбор)“, BG05SFPR001-3.008 „Развитие на дуалната система на обучение в ПОО (чрез подбор)“, BG05SFPR001-1.002 „Достъп до образование за всяко дете“ и BG05SFPR001-2.002 „Дигитална трансформация на училищното образование“.

Актуализирането на размера на единичните разходи за възнаграждения 3.27-3.29 се извършва въз основа на индекса на разходите за труд в област „Образование“, публикуван от Евростат. За последните 2 години - 2023 и 2024, годишният индекс за България е над 15 %, а съгласно Анекс № Д01-30/31.03.2025 г. към Колективния трудов договор за системата на предучилищното и училищното образование, заплатите на педагогическите специалисти се увеличават средно с 15 %, считано от 01.03.2025 г. Затова, за да се получи по-точно изчисление на прогнозния бюджет на операцията, УО залага предварителна индексация от 15 % (т.е. предварително се отчита очакваното увеличение на разходите за труд за 2025 г.) за единичните разходи 3.27-3.29, които реално ще започнат да се използват по проекта през 2026 г.

**При изчисляване на допустимите разходи за възнаграждения на наетите педагогически специалисти ще се прилага единичен разход от 43,70 лв. за 1 отработен час.**

**При изчисляване на допустимите разходи за възнаграждения на наетите експерти образователни дейности ще се прилага единичен разход от 50,60 лв. за 1 отработен час.**

**При изчисляване на допустимите разходи за възнаграждения на лекторите при обучения на педагогически специалисти и други експерти ще се прилага единичен разход от 34,50 лв. за 1 проведен академичен час.**

В изпълнението на РП 1 се включват учени (или университетски преподаватели) от Европейския съюз, които са участвали в изпълнението на проекти, финансирани Рамковата програма „Хоризонт Европа“. В съответствие с чл. 53, параграф 3, буква а) от Регламент 2021/1060 за определянето на допустимите разходи за възнаграждения на тези висококвалифицирани експерти е използвана друга обективна информация, която може да се провери. Университетските преподаватели, работещи по процедура BG05SFPR001-2.001, участват в създаването на интелектуални/научни продукти (методология за менторство и коучинг, базови модули за обучение на педагогическите специалисти за разработване и прилагане на МПРКК, обучителни материали, консултации) и провеждането на обучения, т.е. извършват дейности, които са сходни с дейностите, финансирани от Програма „Хоризонт Европа“.

Дейностите и целевите групи в рамките на РП 1, са сходни/напълно съпоставими с типовете дейности, които „Хоризонт Европа“ финансира в проекти, свързани с образование, обучение и изграждане на капацитет, както е видно от таблицата по-долу:

|  |  |  |  |  |
| --- | --- | --- | --- | --- |
| **Тематични области по Програма „Хоризонт Европа“** | **Типични дейности в „Хоризонт Европа“** | **Целеви групи по „Хоризонт Европа“** | **Планирани дейности по процедурата** | **Целеви групи по процедурата** |
| Capacity building & mentoring | • Менторство и обмен на опит; • Съвместни дейности: уъркшопи, работни посещения, обмен на персонал • Разработване на нови учебни/тренировъчни модули за студенти и преподаватели | • Университетски преподаватели / академичен персонал; • Ментори и обучители | • Менторство между чужди експерти и български ментори • Работни срещи/посещения в училища • Подобряване на ресурсната банка и подходите на менторите • Разработване на модули/ръководства за менторство | • Университетски преподаватели / академичен персонал;  • Ментори  • Педагогически специалисти |
| Training & knowledge transfer | • Краткосрочни международни и междусекторни обменни визити (secondments) • План за трансфер на знания и съвместни обучителни събития • Мрежови събития и тренинги за хоризонтални и „transferable“ умения | • Университетски преподаватели / академичен персонал; • Изследователи и експерти по образование;  • Педагогически специалисти;  • Ментори и обучители | • Обучителни сесии за ментори и училища • План за обмен на добри практики и ресурси • Организиране на мрежови и тренингови формати | • Университетски преподаватели / академичен персонал;  • Ментори  • Педагогически специалисти |
| Development of methodological frameworks | • Координационни и подпомагащи действия (CSA): разработване на методологии, насоки, ръководства, пътни карти • Проучвания и взаимно учене • Координация и стандартизиране • Създаване/обновяване на бази данни и ресурси | • Университетски преподаватели / академичен персонал;  • Изследователи и експерти по образование | • Методология за менторство и коучинг • Методически насоки за работа на експертите с менторите и на менторите с училищата • Банка с ресурси/инструменти за менторство | • Университетски преподаватели / академичен персонал;  • Ментори  • Педагогически специалисти |

Поради тази причина е оправдано да се използва обективната информация (данни относно възнаграждение за равностоен труд), която показва средното ниво на възнаграждения за учени от ЕС (без България), използвано при проектите, финансирани от Рамковата програма „Хоризонт Европа“. Тази обективна информация е налична на таблото за възнагражденията на учени при проектите, финансирани от Рамковата програма „Хоризонт Европа“ (Horizon dashboard for lump sum evaluations) и се използва при оценката на сумите, обосновани от кандидатите при проекти, финансирани от Програма „Хоризонт Европа“.

Съгласно таблото за възнагражденията на учени при проектите, финансирани от Рамковата програма „Хоризонт Европа“ (*Horizon dashboard for lump sum evaluations*) средните месечни възнаграждения за експерти от Европейския съюз (без България) – организации на висшето и средното образование (напр. университети), към 01.07.2025 г. са следните:

20-и персентил – 3 920 евро;

50-и персентил (медиана) – 5 360 евро;

80-и персентил – 6 820 евро

За определяне на приложимия единичен разход ще се използва медианната стойност (50-ия персентил).

**При изчисляване на допустимите разходи за възнаграждения на учени (или университетски преподаватели) от Европейския съюз, които оказват методическа подкрепа за прилагането на компетентностния подход, ще се прилага единичен разход от 73 лв. (37 евро) за 1 отработен астрономически час. Единичният разход е изчислен като месечния единичен разход от 10 483 лв. (5 360 евро) за 1 отработен месец при заетост от 8 часа на ден за 12 пълни месеца се раздели на средния годишен брой отработени часове – 1720 съгласно чл. 55, параграф 2 от Регламент (ЕС) 2021/1060.**

**При изчисляване на допустимите разходи за възнаграждения на българските учени (или университетски преподаватели) с познания за прилагането на компетентностния подход ще се прилага единичен разход 3.28 от 50,60 лв. (26 евро) за 1 отработен астрономически час.**

Единичните разходи за възнаграждения на наетите експерти са изчислени въз основа на разходи по трудови правоотношения и включват разходи за възнаграждения и осигурителни вноски за сметка на осигурителя.

Изчисленията са описани в приложения файл *2.001-Актуализиране-КМ.xls.*

**Периодично актуализиране на единичните разходи за възнаграждения**

При публикуването на нови данни от НСИ или Евростат (средна годишна промяна на индекса на разходите за труд в сектор „Образование“ спрямо базовата 2024 година) или на таблото за възнагражденията на учени при проектите, финансирани от Рамковата програма „Хоризонт Европа“ (*Horizon dashboard for lump sum evaluations*), Управляващият орган може да извърши актуализация на горепосочените единични разходи за възнаграждения като прилага формулите от файла *2.001-Актуализиране-КМ.xls* и приложение ТЕРЕС-ПО.

Първата актуализация се извършва през 2026 г. след публикуването на нови данни от НСИ или Евростат (средна годишна промяна на индекса на разходите за труд в сектор „Образование“ спрямо базовата 2024 година – за единични разходи 3.27-3.29), като по този начин предварителната прогнозна индексация от 15 %, извършена от УО, се заменя с реална индексация, която се основава на индекса на разходите за труд за 2025 г.

Новите размери на единичните разходи за възнаграждения се публикуват на сайта на УО и до бенефициента се изпраща съобщение през модул „Кореспонденция“ на ИСУН. Актуализираните единични разходи за възнаграждения се прилагат от дата, която е посочена в съобщението, изпратено от УО.

1. Определяне на единични разходи за надбавки на участниците в обученията

При провеждане на **обучения в България** се използват единични разходи за надбавки, които са обосновани и прилагани при други процедури, финансирани от ОПНОИР или Програма „Образование“, както следва:

* За разходите за пътуване при обучение на място се прилага сумата от 3 лв. на ден на човек. Тази сума се получава като стойността от 2 лв. на човек, която е обоснована през 2018 г. и е прилагана при процедури, финансирани от ОПНОИР, се актуализира като се използва хармонизираният индекс на потребителските цени за услуги, свързани с транспорта за България (COICOP 3 цифри = услуги свързани с транспорта (SERV\_TRA), за периода 2018-2024.
* За разходите за пътуване при изнесено обучение се прилага единичният разход от Програма Еразъм + за пътуване на разстояние 10-99 км. Диапазонът 10-99 км, изчислен съгласно калкулатора на Европейската комисия, покрива разстоянията до основните университетски градове в България, където обикновено се провеждат обученията за съответния регион. Използваният единичен разход се прилага при проекти за Мобилност на ученици и членове на персонала в училищното образование по Ключово действие 1 от Програма Еразъм + (вж. стр. 121-123 и 135-140 от Ръководството за програма Еразъм+). Конкретните дейности при мобилност на членове на персонала включват: Обмяна на опит чрез наблюдение на работата на колеги; Командировки с цел преподаване или обучение; Курсове и обучения. При сравняване с дейностите по процедура BG05SFPR001-2.001 се установява, че допустимите участници са еднакви, а финансираните дейности са сходни или идентични. Поради тази причина е оправдано единичните разходи за пътуване от Програма Еразъм+ да се използват по процедура BG05SFPR001-2.001. С цел опростяване за всички участници се прилага единичният разход за разстояния от 10 до 99 км.
* За разходите за дневни се прилагат минималните стойности на дневните пари при командироване с нощувка и без нощувка съгласно чл. 19, ал. 1-2 от Наредбата за командировките в страната, т.е. прилагат се обичайните практики за осчетоводяване на разходите на бенефициента.
* За разходите за нощувки се прилага стойността на квартирните пари, която обичайно се възстановява съгласно вътрешните правила на МОН, т.е. прилагат се обичайните практики за осчетоводяване на разходите на бенефициента. Съгласно заповед № РД09-773/28.03.2025 г. разходите за нощувка са в размер до 130 лв. за една нощувка, като се допуска и изплащане на по-висока сума с разрешение на министъра на образованието и науката или главния секретар. Размерът на квартирните разходи, определен в заповед № РД09-773/28.03.2025 г. се прилага и от второстепенните разпоредители с бюджет към министъра на образованието, следователно този размер е представителен за цялата система на училищното образование. Съгласно справка от счетоводната система на МОН (*писмо № 0701-174/15.08.2025)* за периода след 1 април 2025 г., когато се прилага заповед № РД09-773/28.03.2025, средната стойност от цената за нощувка по 245 отчетени заповеди за командировки, е 127,28 лв. за 1 нощувка, съответно се определя единичен разход за 1 нощувка в България в размер на 127 лв. (65 евро).

|  |  |  |
| --- | --- | --- |
| **Определяне на единични разходи за надбавки на участниците в обучения** | | |
| Име на показателите | Единичен разход - евро | **Единичен разход - лв.** |
| Пътни за 1 човек (отиване и връщане) - изнесено обучение *(разстояние 10-99 км)* | 28 | **55** |
| Пътни за 1 човек, 1 ден - обучение на място |  | **3** |
| Дневни при обучения в България - с нощувки |  | **40** |
| Дневни при обучения в България - без нощувки |  | **20** |
| Разходи за нощувки при обучения в България |  | **127** |

При провеждане на **обучения в чужбина или гостуване на лектори от чужбина** се прилагат единичните разходи съгласно Решение на Европейската комисия С(2021)35, които обичайно се използват от експертите или учените при пътуване и престой в Европейския съюз.

Разстоянията се изчисляват съгласно калкулатора на ЕК.[[1]](#footnote-2)

Актуалните единични разходи са описани във файла *2.001-Актуализиране-КМ.xls.*

**Периодично актуализиране на единичните разходи за надбавки**

При публикуването на нови данни от НСИ или Евростат (средна годишна промяна на хармонизирания индекс на потребителските цени за услуги, свързани с транспорта за България – SERV\_TRA, спрямо базовата 2024 година) или промяна в размерите на единичните разходи, прилагани по Програма Еразъм+, или промени в Наредбата за командировките в страната или промени в единичните разходи, прилагани съгласно Решение на Европейската комисия С(2021)35, Управляващият орган може да извърши актуализация на горепосочените единични разходи за надбавки като прилага формулите от файла *2.001-Актуализиране-КМ.xls*.

Новите размери на единичните разходи за надбавки се публикуват на сайта на УО и до бенефициента се изпраща съобщение през модул „Кореспонденция“ на ИСУН. Актуализираните единични разходи за надбавки се прилагат от дата, която е посочена в съобщението, изпратено от УО.

1. Определяне на допустимите разходи за обучения

Допустимите разходи за различните видове обучения се определят като се спазват правилата, приложени през 2018 г. при първоначалното изчисляване на единичните разходи за обучения и актуализирани през 2020 г., описани в приложение ТЕРЕС-ПО и прилагани при други процедури по Програма „Образование“, и се прилага методът, описан в чл. 56 от Регламент (ЕС) 2021/1060, както следва:

1. За възнагражденията на лекторите при обучения с физическо присъствие се прилага единичен разход 3.29 от ТЕРЕС-ПО, който се индексира допълнително с 15 %[[2]](#footnote-3), тъй като единичните разходи за възнаграждения ще започнат да се прилагат най-рано през 2026 г.
2. Когато половината от часовете за обучение са под формата на синхронно обучение от разстояние в електронна среда (при обучения без физическо присъствие с присъждане на квалификационни кредити съгласно Наредба № 15 от 2019 г.), за възнагражденията на лекторите се прилага 25 % по-висок размер на единичен разход 3.29.
3. Когато всички часове за обучение са под формата на синхронно обучение от разстояние в електронна среда (при обучение без физическо присъствие и изцяло в присъствена форма с присъждане на 1 квалификационен кредит съгласно Наредба № 15 от 2019 г.), за възнагражденията на лекторите се прилага 50 % по-висок размер на единичен разход 3.29.
4. За обученията с физическо присъствие (продължителност 1-3 дни, с присъждане на квалификационни кредити или без присъждане на квалификационни кредити) се определят надбавки за участниците, аналогично на подхода, използван през 2018 г., като се прилагат актуализираните стойности, обосновани в раздел 3.
5. Определят се други преки и непреки разходи за съответното обучение, които се изчисляват чрез прилагане на единна ставка от 40 % към разходите за възнаграждения на лектора.

При определянето на надбавките за участниците се спазват правилата, приложени при първоначалното изчисляване на единичните разходи през 2018 г., както следва:

* **При обучения без нощувки:** Дневни и пътни се определят за броя на дните на присъственото обучение (1 ден при еднодневни обучения или обучения с 1 КК; 2 дни при двудневни обучения или обучения с 2 КК; 3 дни при тридневни обучения или обучения с 3 КК)
* **При обучения с нощувки:** Определя се един единичен разход за пътни за едно изнесено обучение независимо от продължителността на обучението; Дневни се определят за броя на дните на присъственото обучение плюс едно (3 дни при двудневни обучения или обучения с 2 КК; 4 дни при тридневни обучения или обучения с 3 КК); Разходите за нощувки се определят в зависимост от броя на реално осъществените нощувки при присъствено обучение, но не повече от 2 нощувки при двудневни обучения или обучения с присъждане на 2 КК; съответно не повече от 3 нощувки при тридневни обучения или обучения с присъждане на 3 КК.

За определянето на допустимите разходи за обучения на етап кандидатстване конкретният бенефициент изпълнява последователно следните стъпки за всеки тип обучение, което е планирал:

1. Изчислява допустимите разходи за възнаграждения като задава брой академични часове за обучение и прилага съответния размер на единичен разход 3.29, както е описано по-горе.
2. Изчислява другите преки и непреки разходи като прилага единна ставка от 40 % към разходите за възнаграждения на лектора.
3. Задава среден брой обучаеми в една група.
4. Изчислява допустимите разходи за надбавки на участниците в една група като прилага правилата, описани по-горе.
5. Изчислява общата сума на допустимите разходи за провеждането на обучението на една група.
6. Задава индикативен брой на групите и изчислява общата сума на допустимите разходи за провеждане на съответния тип обучение.

В приложения файл *2.001-Актуализиране-КМ.xls* са изчислени общите суми на допустимите разходи за провеждането на обучението на една група за основните видове обучения, които са описани в приложение ТЕРЕС-ПО, съобразени са с нормативните изисквания и се прилагат при други процедури, финансирани от Програма „Образование“. Тези общи суми за 1 група обучаеми за съответния тип обучение може да се ползват от кандидата при обосноваване на бюджета на проекта чрез попълване на файла *Помощна-таблица-КМ.xls.* Кандидатът може да зададе друг тип обучение или друг среден брой обучаеми в 1 група и съответно да изчисли нов общ размер на разходите за 1 група за този тип обучение.

На етап изпълнение на проекта за всяко проведено обучение се възстановява сума за 1 група обучаеми, която е изчислена като се използват актуалните размери на единичен разход 3.29 и разходите за надбавки на участниците и се прилагат формулите, посочени във файла *2.001-Актуализиране-КМ.xls* (изключва се предварителната индексация от 15 %, приложена през 2025 г.).

**Периодично актуализиране на допустимите разходи за обучения**

Допустимите разходи за обучения се променят при актуализиране на единичен разход 3.29 или приложимите разходи за надбавки на участниците като при изчисленията се използват формулите от файла *2.001-Актуализиране-КМ.xls* (изключва се предварителната индексация от 15 %, приложена през 2025 г.).

Първата актуализация се извършва през 2026 г. след публикуването на нови данни от НСИ или Евростат (средна годишна промяна на индекса на разходите за труд в сектор „Образование“ спрямо базовата 2024 година – за единичен разход 3.29).

Новите размери на единичните разходи за възнаграждения на лекторите и надбавки на участниците при провеждане на обучения се публикуват на сайта на УО и до бенефициента се изпраща съобщение през модул „Кореспонденция“ на ИСУН. Актуализираните единични разходи се прилагат при изчисляването на допустимите разходи за обучения от дата, която е посочена в съобщението, изпратено от УО.

1. Определяне на допустимите разходи за изпълнение на РП 1

В Условията за кандидатстване е посочено, че РП 1 се изпълнява от Конкретния бенефициент МОН, продължава през целия период на изпълнение на проекта и включва най-малко следните задължителни крайни продукти:

* Утвърдена банка с индикативно 350 ментори (минимална стойност 280 ментори);
* Разработена методология за менторство и коучинг;
* Разработени 5 базови модули за обучение на педагогически специалисти за разработване и прилагане на МПРКК и за изпълнение на дейности по него;
* Осигурена продължаваща подкрепа на екип за методическа подкрепа на менторите (за първа, втора и трета учебна година);
* Проведени обучителни семинари – тридневни обучения с индикативно 1883 обучаеми (1500 директори, 350 ментори, 28 регионални експерти по образование и обучение, екип от 5 души за методическа подкрепа на менторите);
* Обучени 350 ментори (на всеки ментор се предоставя средно по 72 академични часа присъствено обучение);
* Обучени 6 000 педагогически специалисти (на всеки ПС се предоставя средно по 40 академични часа синхронно обучение от разстояние в електронна среда).

При попълването на приложение *Помощна-таблица-КМ* (Приложение IV към Условията за кандидатстване) КБ-МОН обосновава необходимите човешки ресурси за създаването на отделните крайни продукти или провеждане на планираните обучения. Въз основа на заложения брой отработени часове и чрез прилагане на подхода съгласно чл. 56 от Регламент (ЕС) 2021/1060, се изчислява индикативният размер на разходите за създаване на всеки краен продукт (група продукти) или съответен тип обучение. Прилагат се средните нива на възнаграждения за учени от ЕС, използвани при проектите, финансирани от Рамковата програма „Хоризонт Европа“, и единичен разход 3.28, както е обосновано в раздел 2. След одобрение от оценителната комисия сумата от разходите за планираните интелектуални продукти и проведени обучения се въвежда в ИСУН като бюджет за работен пакет 1.

При изпълнението на РП 1 за всеки отчетен и верифициран краен продукт (група продукти) се възстановява сума, която се изчислява въз основа на броя на отработените часове от наетите експерти по следната формула:

* **Сума = (Брой часове х ЕкспертЕС + Брой часове х ЕР 3.28) х 1,4**

След това се определят другите преки и непреки разходи – 40 % от преките разходи за персонал съгласно чл. 56 от Регламент (ЕС) 2021/1060.

В писма от компетентния държавен орган Министерство на образованието и науката № 0701-164/27.03.2025 г. и № 0701-164/07.07.2025 г. са описани основните дейности, които обхваща Работен пакет 1, включително и планираните обучения:

* Обучения на ментори (тридневно обучение с две нощувки без присъждане на кредити). Лекторите са от научния екип, който има дългосрочен ангажимент и получава възнаграждения, и затова не е оправдано да се планира допълнително заплащане на хонорари на лекторите. Обученията са изнесени и затова се определя единичен разход за надбавки на участниците.
* Провеждане на базовите обучителни модули, задължителни за всички училища в проекта, през година 1 и началото на година 2 (онлайн обучение с присъждане на един кредит). Обученията са с лектори от научния екип и затова не е оправдано да се планират допълнителни разходи за тези обучения.
* Провеждане на обучителни семинари за целите на проекта и дейностите (тридневно обучение с нощувки без присъждане на кредити). За този тип обучения, които се провеждат от външни организации/лектори, се изчислява общ разход за 1 група обучаеми, както е описано в раздел 4. Разглежданото обучение е обучение тип 1.41 (от приложение ТЕРЕС-ПО) и за него е изчислен примерен общ разход за 1 група със средно 15 обучаеми.
* За улеснение на кандидата допустимите разходи за посочените типове обучения са въведени във файла *Помощна-таблица-КМ.xls* и може да се ползват от кандидата. Кандидатът може да зададе друг тип обучение или друг среден брой обучаеми в 1 група и съответно да изчисли допустимите разходи при променените параметри на обучението.

На етап изпълнение на проекта за всяко проведено обучение се възстановява сума за 1 група обучаеми, която е изчислена като се използват актуалните размери на единичен разход 3.29 и разходите за надбавки на участниците и се прилагат формулите, посочени във файла *2.001-Актуализиране-КМ.xls* (изключва се предварителната индексация от 15 %, приложена през 2025 г.).

Разходите, необходими за провеждане на обученията, включени в РП 1, се сумират с преките разходи за персонал и другите преки и непреки разходи и така се определя общата сума на допустимите разходи, необходими за изпълнението на РП 1.

Примерните изчисления са описани в приложения файл *2.001-Актуализиране-КМ.xls,* както и в приложение *Помощна-таблица-КМ.xls.*

Одобрената сума за изпълнението на РП 1 се възстановява на 8 междинни отчетни периода, съответстващи на осемте учебни срока, които ще бъдат обхванати от изпълнението на проекта, а последната част от сумата се възстановява с искането за окончателно плащане. В приложение *Помощна-таблица-КМ* (Приложение IV към Условията за кандидатстване) се описват етапните цели за всеки отчетен период, като се задават целеви стойности с натрупване на индикаторите и другите количествени показатели за всеки отчетен период. Постигането на зададените от КБ-МОН целеви стойности е основание за извършване на плащане. Първият отчетен период обхваща времето до края на първия обхванат учебен срок, т.е. до 01.02.2026 г. Следващите отчетни периоди обхващат следващите учебни срокове (вкл. ваканциите), т.е. вторият отчетен период е до 01.09.2026 г., съответно осмият отчетен период е до 01.09.2029 г., а последният период 01.09.2029-31.12.2029 г. се отчита с окончателния отчет.

Бенефициентът може да подаде отчет и да поиска възстановяване на средствата и преди изтичане на индикативния отчетен период, ако е постигнал съответните етапни цели. Сумата, която може да се възстанови при изпълнение на заложените етапни цели се определя в зависимост от отчетените и верифицирани разходи за възнаграждения, другите преки и непреки разходи и надбавки на участниците в обучения като се прилагат правилата, описани в Условията за възстановяване на разходите.

1. Определяне на допустимите разходи за изпълнение на типовия РП 2

Съгласно Условията за кандидатстване типовият РП 2 се изпълнява от всяко училище, което е включено в техническото и финансово изпълнение на проекта. Типовите РП 2 могат да се разработват на ниво училище или на ниво група училища, съобразно идентифицираните потребности от Конкретния бенефициент. За да се отразят различията между участващите училища, КБ-МОН може да обоснове няколко типа годишни МПРКК (например, за първа, втора и трета учебна година), които се изпълняват на ниво училище/група училища и включват следния обхват на задължителните конкретни дейности, необходими за изпълнението на типовия РП 2:

* Определяне на екип за развитие на ключови компетентности (ПУО – професионални учещи общности) от индикативно 4 ПС от всяко проектно училище през първите две учебни години от изпълнението на дейността и от индикативно 2 ПС от всяко училище за третата учебна година; екипът създава МПРКК и изпълнява дейностите, заложени в него.
* Предоставяне на менторска подкрепа за всяко училище.

В съответствие с посочените минимални изисквания, се изчисляват допустимите разходи за възнаграждения на наетите експерти, като се взема предвид, че средният брой на учебните седмици е 34 и се прилагат единичните разходи, обосновани в раздел 2: *единичен разход 3.27* – за ПС и *единичен разход 3.28* – за менторите.

Актуализирането на размера на единичните разходи за възнаграждения се извършва въз основа на индекса на разходите за труд в област „Образование“, публикуван от Евростат. За последните 2 години - 2023 и 2024, годишният индекс за България е над 15 %, а съгласно Анекс № Д01-30/31.03.2025 г. към Колективния трудов договор за системата на предучилищното и училищното образование, заплатите на педагогическите специалисти се увеличават средно с 15 %, считано от 01.03.2025 г. Затова УО залага предварителна индексация от 15 % за единичните разходи за възнаграждения, които ще започнат да се прилагат през учебната 2026-2027 г.

За определянето на допустимите разходи за изпълнение на типовия РП 2 на етап кандидатстване конкретният бенефициент изпълнява последователно следните стъпки като попълва приложение *Помощна-таблица-КМ.xls*:

1. Определя типов МПРКК, който се изпълнява на ниво училище/група училища за всяка от трите учебни години, в която ще се изпълнява РП 2.
2. За всеки годишен МПРКК се изчисляват допустимите разходи за възнаграждения като се обосновава среден брой отработени часове на наетите експерти – прилагат се *единичен разход 3.27* – за ПС и *единичен разход 3.28* – за менторите (за приложимите единични разходи за възнаграждения е извършена предварителна индексация от 15 %).
3. След това се определят другите преки и непреки разходи – като се прилага единна ставка от 40 % върху преките разходи за персонал съгласно чл. 56 от Регламент (ЕС) 2021/1060.
4. Преките разходи за персонал се сумират с другите преки и непреки разходи и така се определя индикативна обща сума на разходите, която е обоснована като необходима за изпълнението на съответния годишен МПРКК.
5. Задава се индикативен брой на училищните МПРКК от съответния тип и така се изчислява сумата, необходима за изпълнението на тези годишни МПРКК.
6. Процедурата се повтаря за трите учебни години, в които ще се изпълнява типовият РП 2 и така се определят необходимите разходи за изпълнение на типовия РП 2. След одобрение от оценителната комисия сумата от разходите за планираните училищни годишни МПРКК се въвежда в ИСУН като бюджет за работен пакет 2.

Изчисленията са описани във файла *Помощна-таблица-КМ.xls,* където са въведени 5 примерни училищни МПРКК в съответствие с писма от компетентния държавен орган Министерство на образованието и науката № 0701-164/27.03.2025 г. и № 0701-164/07.07.2025 г. При подготовка на проектното предложение кандидатът може да обоснове други типове училищни годишни МПРКК и да изчисли допустимите разходи като прилага формулите, описани във файла *Помощна-таблица-КМ.xls.*

Одобрените суми за изпълнението на типовите училищни РП 2 се възстановяват на 2 междинни отчетни периода, съответстващи на двата учебни срока, които ще бъдат обхванати от изпълнението на съответния типов РП 2. В приложение *Помощна-таблица-КМ* (Приложение IV към Условията за кандидатстване) се описват крайните продукти, които трябва да бъдат постигнати при изпълнението на всеки тип училищен МПРКК. Зададените стойности са на ниво група училища, т.е. отнасят се за всички училища, които изпълняват съответния типов РП 2, а конкретните стойности на ниво училище се определят в разработения и изпълняван МПРКК, в който задължително се задават стойности за първия отчетен период. Първият отчетен период обхваща времето до 1 февруари, а вторият отчетен период е до 1 септември на съответната календарна година. Планираните дейности следва да са разпределени сравнително равномерно между двата учебни срока. Постигането на зададените от КБ-МОН и училищата, участващи в проекта, целеви стойности е основание за извършване на плащане.

Бенефициентът (училището, което изпълнява съответния МПРКК) може да подаде отчет и да поиска възстановяване на разходи и преди изтичане на индикативния отчетен период, ако е постигнал съответните етапни цели.

Сумата, която може да се възстанови при изпълнение на заложените етапни цели се изчислява като се използват актуалните размери на единични разходи 3.27 и 3.28, прилагат се формулите, посочени във файла *Помощна-таблица-КМ.xls* (изключва се предварителната индексация от 15 %, приложена през 2025 г.) и се спазват правилата, описани в Условията за възстановяване на разходите.

1. Прилагане на единични разходи при изпълнението на РП 3 – РП 6

Съгласно Условията за кандидатстване изпълнението на РП 3 – РП 5 е свързано със създаването на множество интелектуални продукти, които са посочени в УК. При попълването на приложение *Помощна-таблица-КМ* (Приложение IV към Условията за кандидатстване) КБ-МОН обосновава необходимите човешки ресурси за създаването на отделните крайни продукти. Въз основа на заложения брой отработени часове и чрез прилагане на подхода съгласно чл. 56 от Регламент (ЕС) 2021/1060, се изчислява индикативният размер на разходите за създаване на всеки интелектуален продукт (група продукти). След одобрение от оценителната комисия сумата от разходите за планираните крайни продукти се въвежда в ИСУН като бюджет за съответния работен пакет.

При изпълнението на РП 3 – РП 5 за всеки отчетен и верифициран краен продукт (група продукти) се възстановява сума, която се изчислява въз основа на броя на отработените часове от наетите експерти по следната формула:

**Сума краен продукт = (Брой часове х ЕР 3.27 + Брой часове х ЕР 3.28) х 1,4**

При изпълнението на РП 3 – РП 5, както и при изпълнението на РП 6, се провеждат обучения с педагогически специалисти и други експерти, за които се изчисляват **необходимите разходи за съответния тип обучение**, като се прилага подходът, описан в раздел 4.

При изпълнението на РП 5 може да се планират обучения в чужбина на педагогически специалисти за разработване на задачи и казуси за външно оценяване. При изпълнението на РП 6 може да се планират обучения в чужбина на педагогически специалисти, на експерти от МОН, ИО и РУО за прилагане на компетентностно ориентирано преподаване и за преминаване на учебни програми към компетентностно-ориентирано преподаване. В тези случаи за участниците в обучения се прилагат **единичните разходи за надбавки на участниците** съгласно Решение на Европейската комисия С(2021)35[[3]](#footnote-4), както е посочено в раздел 3. Това решение се прилага и при определяне на надбавките за чуждестранните експерти, които посещават България при изпълнението на РП 1.

При актуализиране на приложимите единични разходи, актуализираните размери се използват за изчисляване на дължимите плащания за крайните продукти или обученията, които са окончателно завършени или проведени след датата, от която се прилагат актуализираните размери.

1. Одитна следа

**Одитна следа:**

• използваната методика за определяне на стойността на даден единичен разход трябва да бъде документирана и съхранявана,

• в документа, установяващ условията за предоставяне на подкрепа, трябва да бъде ясно определена стандартната таблица за единичните разходи и еднократните суми и факторите, които трябва да бъдат изпълнени, за да бъде извършено плащането,

• доказателство за успешно приключило обучение / участие в занимания по интереси (удостоверение съгласно Наредба № 15 от 2019 г., сертификат/удостоверение),

• ако има изискване целевата група да отговаря на определен профил, трябва да се проверява допустимостта на участниците.

**Прилагане на финансиране с единна ставка**

**Общ принцип:** специфични категории допустими разходи, които предварително ясно са определени, се изчисляват чрез прилагането на предварително фиксиран процент към една или няколко други категории допустими разходи.

При съпоставянето на системи за финансиране с единни ставки винаги трябва да се сравняват всички елементи на метода, а не само ставките:

*• категориите допустими разходи, на чиято база следва да се прилага ставката за изчисляване на допустимите суми*

*• самата единна ставка,*

*• категориите допустими разходи, изчислени с единната ставка,*

*• ако е уместно, категориите допустими разходи, за които единната ставка не се прилага и които не се изчисляват с единна ставка.*

**Одитна следа:**

|  |  |
| --- | --- |
| Категория допустими разходи, на чиято база следва да се прилага ставката за изчисляване на допустимите суми | **Единични разходи:**   * Възнаграждения за изпълнението на РП 1 * Възнаграждения за изпълнението на РП 2 * Възнаграждения за изпълнението на РП 3 – РП 5 * Възнаграждения за изпълнението на РП 6 |
| Единна ставка 40 %, приложена върху разходите за възнаграждения за изпълнението на РП 1 – РП 6 | **Други преки и непреки разходи**  Изчислената сума на другите преки и непреки разходи:   * се включва в сум за изпълнение на РП 1 и РП 2 * се включва при изчисляването на допустимите разходи за обучения, които се прилагат основно по РП 6 * се включва в изчисляването на дължимата сума за всеки верифициран краен продукт при изпълнението на РП 3 – РП 5 |
| Надбавки за участниците | **Надбавки за транспорт, дневни и нощувки**   * Включват се при определяне на разходите за изпълнение на РП 1 * Включват се при изчисляването на допустимите разходи за обучения * Отчитат се отделно при пътуванията в/от чужбина |

**Таблица Б към Допълнение 1 от Приложение V на Регламент 2021/1060**

|  |  |
| --- | --- |
| Описание на вида операция, включително графика за изпълнение | Операция със стратегическо значение по Програма „Образование“; ще се реализира в периода 2025 – 2029 г. |
| Специфична(и) цел(и) | СЦ по чл. 4, пар. 1, буква д) от Регламент (ЕС) 2021/1057 на Европейския парламент и на Съвета– Подобряване на качеството, приобщаващия характер, ефективността и съответствието на системите за образование и обучение с нуждите на пазара на труда, включително чрез валидиране на неформалното и самостоятелното учене, така че да допринасят за придобиването на ключови компетентности, в т.ч. предприемачески и цифрови умения също и чрез насърчаване на въвеждането на дуални системи на обучение и чиракуване. |
| Показател, който води до възстановяване на разходите | Продължаваща методическа подкрепа  Разработен и изпълнен МПРКК  Създаден интелектуален продукт  Проведено обучение |
| Мерна единица за показателя, който води до възстановяване на разходите | Брой изпълнени МПРКК  Брой интелектуални продукти  Брой отработени часове  Брой обучени лица |
| Стандартна таблица на единичните разходи, еднократни суми или единни ставки | Документ ТЕРЕС-КМ |
| Сума по видове мерни единица или по процент (за единни ставки) от ОВР | Единични разходи за възнаграждения  Единични разходи за създадени крайни продукти  Единични разходи за проведени обучения  Единични разходи за надбавки на участниците  Единна ставка 40 % съгласно чл. 56, параграф 1 от Регламент (ЕС) 2021/1060 |
| Категории разходи, обхванати от единични разходи, еднократни суми или единни ставки | Разходи за възнаграждения на персонал, които се предоставят като единични разходи  Други преки и непреки разходи, които се предоставят чрез единна ставка от 40 %  Разходи за обучения, които се предоставят като единичен разход за един обучаем, който е изчислен съгласно чл. 56 от РОР. |
| Тези категории разходи покриват ли всички допустими разходи за операцията? ДА/НЕ | Да. |
| Метод за корекция | Периодично актуализиране на разходите, съобразно публикувани нови статистически данни на НСИ или Евростат, осигуряващ прилагането на коректен, справедлив и проверим метод на изчисление.  При промяна на нормативната уредба или единичните разходи, съгласно Решение на Европейската комисия С(2021)35 |
| Проверка на достигането на единиците - Опишете какви документи/система ще бъдат използвани, за да се провери, че реализираните единици са достигнати? – опишете какво и от кого ще бъде проверявано по време на проверките на управлението – опишете какви мерки ще бъдат предприети за събиране и съхраняване на съответните данни/документи | Документите са описан в Условия за възстановяване на разходите |
| Възможни погрешни стимули, смекчаващи мерки и очакваното ниво на риск (високо/средно/ниско) | Възможен риск: Ниско качество на извършената работа.  Очаквано ниво на риск: Ниско  Мерки за намаляване на риска: Извършване на проверки на място от страна на УО, за да:  - се провери и удостовери изпълнението на извършените дейности от участниците в проекта, получили възнаграждение чрез единични разходи, както и наличието на конкретен резултат от извършената дейност;  - да се осигури наблюдение от страна на УО през периода на изпълнение на проекта, което ще се документира в контролен лист за извършените проверки на място. |

1. Приложения:

*Таблици с изчислителни формули – файл 2.001-Актуализиране-КМ.xls*

*Кореспонденция с Конкретния бенефициент МОН – файл Писма.rar*

1. <https://commission.europa.eu/funding-tenders/procedures-guidelines-tenders/information-contractors-and-beneficiaries/calculate-unit-costs-eligible-travel-costs_en> [↑](#footnote-ref-2)
2. Актуализирането на единичен разход 3.29 от ТЕРЕС-ПО се извършва въз основа на индекса на разходите за труд в област „Образование“, публикувани от Евростат. Както е посочено и в приложение 2.001-Актуализиране-КМ, за последните 2 години – 2023 и 2024, годишният индекс е над 15 %, а съгласно Анекс № Д01-30/31.03.2025 г. към Колективния трудов договор за системата на предучилищното и училищното образование заплатите се увеличават средно с 15 %, считано от 01.03.2025 г., поради което може да се очаква, че индексът на разходите за труд в сектор „Образование“ за 2025 г. ще бъде поне 15 %. [↑](#footnote-ref-3)
3. [Commission Decision of 12 January 2021 authorising the use of unit costs for travel, accommodation and subsistence costs under an action or work programme under the 2021-2027 multi-annual financial framework (C(2021)35).](https://ec.europa.eu/info/funding-tenders/opportunities/docs/2021-2027/common/guidance/unit-cost-decision-travel_en.pdf) [↑](#footnote-ref-4)