**МЕТОДОЛОГИЯ И КРИТЕРИИ ЗА ОЦЕНКА НА ПРОЕКТНО ПРЕДЛОЖЕНИЕ ПО ПРОЦЕДУРА ЗА ДИРЕКТНО ПРЕДОСТАВЯНЕ НА БЪЗВЪЗМЕЗДНА ФИНАНСОВА ПОМОЩ**

**BG05SFPR001-2.001 „ПОДОБРЯВАНЕ НА КАЧЕСТВОТО НА ОБЩОТО ОБРАЗОВАНИЕ ЧРЕЗ ЕФЕКТИВНО ПРИЛАГАНЕ НА КОМПЕТЕНТНОСТЕН МОДЕЛ“**

Проектното предложение се оценява съгласно съответните разпоредби на Раздел ІІІ „Директно предоставяне на безвъзмездна финансова помощ“ от Глава трета „Предоставяне на безвъзмездна финансова помощ“ на ЗУСЕФСУ, включително чл. 44, ал. 5 от ЗУСЕФСУ.

Оценката на проектното предложение се извършва от Управляващия орган на един етап и се документира чрез попълване на оценителен лист, който включва всички приложими критерии. При установяване на нередовности, непълноти и/или несъответствия на документите Управляващият орган изпраща на конкретния бенефициент уведомление за установените нередовности, непълноти и/или несъответствия и определя разумен срок за тяхното отстраняване, при спазване на действащата нормативна уредба. Неотстраняването им в срок може да доведе до прекратяване на производството по отношение на конкретния бенефициент. Срокът по оценяване на проектното предложение спира да тече до датата на тяхното отстраняване. Оценката продължава до постигане на пълно съответствие с критериите за оценка (отговор „ДА“ или „Неприложимо“ на всички позиции в оценителната таблица).

**ТАБЛИЦА ЗА КОМПЛЕКСНА ОЦЕНКА НА ПРОЕКТНОТО ПРЕДЛОЖЕНИЕ**

|  |  |  |  |
| --- | --- | --- | --- |
| **КРИТЕРИИ ЗА ОЦЕНКА НА ПРОЕКТНОТО ПРЕДЛОЖЕНИЕ** | **ДА** | **НЕ** | **Н/П** |
| 1. Формулярът за кандидатстване е подаден в ИСУН и е подписан с квалифициран електронен подпис (КЕП) от законния представител на кандидата или оправомощено за целите на подаването на проектното предложение лице. |  |  |  |
| 1. Представена е Заповед за оправомощаване на лице, което да представлява конкретния бенефициент и да подписва всички документи, свързани с подаването, оценката на проектното предложение (включително комуникация с оценителната комисия), предоставянето на документи, необходими за подписването на административния договор за предоставяне на БФП и изпълнението на проекта.   *Прилага се, в случай че проектното предложение е подадено от лице, различно от официалния представител на кандидата.* |  |  |  |
| 1. Представена е Декларация на кандидата, попълнена по образец (Приложение I към Условията за кандидатстване). |  |  |  |
| 1. Представена е Декларация за съгласие на кандидата за ползване и разпространение на обобщените данни по проекта от УО и от НСИ, попълнена по образец (Приложение II към Условията за кандидатстване). |  |  |  |
| 1. Представени са Автобиографии на *следните 5 основни членове на екипа за управление на проекта на централно ниво (ръководител на проекта; заместник-ръководител на проекта/водещ координатор; счетоводител на проекта/ финансов координатор; координатор на териториалните екипи; експерт видимост, прозрачност и комуникация),* попълнени по образец (Приложение III към Условията за кандидатстване) и документ/и от извършения подбор на членовете на екипа. |  |  |  |
| 1. Представен е Механизъм за подбор на училища, които да бъдат включени в изпълнението на дейностите по настоящата процедура, който включва обективни изисквания, гарантиращи както отчитането на потребностите, така и балансирано териториално разпределение на средствата по процедурата, подписан от официалния представител на кандидата.   *Механизмът за подбор на училищата съдържа минимално изискуемата информация, посочена в т. 11. „Допустими кандидати“ на Условията за кандидатстване.* |  |  |  |
| 1. В рамките на непреките дейности кандидатът е декларирал, че:   - ще осъществява мониторинг на резултатите от дейностите по проекта, включително ежегоден мониторинг на образователните резултати на учениците в резултат на подкрепата по операцията;  - ще извършва необходимите дейности/прояви за видимост, прозрачност и комуникация за операцията от стратегическо значение;  - ще сформира и организира дейността на Експертната група за наблюдение по операцията от стратегическо значение, като в проектното предложение са идентифицирани ресорните специализирани дирекции в МОН, формиращи съответните политики, които ще участват в Експертната група за наблюдение за подпомагане на дейностите за мониторинг и оценка на операцията от стратегическо значение;  - ще представя регулярно, след края на всяка учебна година, информация за напредъка и постигнатите резултати по проекта на Експертната група за наблюдение за обсъждане на текущия напредък, както и на Отрасловия съвет за тристранно сътрудничество в областта на средното образование, като предоставя информация и кани за участие представител/и на УО.  *Информацията е представена в секция „Допълнителна информация необходима за оценка на проектното предложение“ от Формуляра за кандидатстване, поле „Експертна група за наблюдение“.* |  |  |  |
| 1. Кандидатът е пряко отговорен за подготовката, управлението и изпълнението на дейностите по проекта.   *В съответствие с §6 от Допълнителните разпоредби на ЗУСЕФСУ, регионалните управления по образованието, Институтът по образованието, Националният STEM център, държавните, общинските и частни училища могат да участват в техническото и/или финансовото изпълнение, включително да извършват разходи по проекта с конкретния бенефициент - Министерството на образованието и науката, финансирани по Програма Образование 2021-2027 г., когато това е предвидено в методологията и критериите за подбор на операцията, при спазване на правилата за избягване на двойно финансиране и за допустимост на разходите.* |  |  |  |
| 1. Проектното предложение отговаря на изискванията за териториален обхват, съгласно т. 5 от Условията за кандидатстване. |  |  |  |
| 1. Проектното предложение съдържа всички дейности съгласно т. 13 от Условията за кандидатстване и не съдържа недопустими дейности.   *В случай че проектното предложение не съдържа всички дейности, следва да бъде върнато на КБ за отстраняване на несъответствията и пропуските, съгласно т. 13 от Условията за кандидатстване.*  *В случай че проектното предложение съдържа една или повече недопустими дейности, тези дейности,* *както и предвидените разходи за тях, ще бъдат отстранени от Оценителната комисия.* |  |  |  |
| 1. Дейностите по проекта НЕ са били физически завършени или изцяло осъществени преди подаването на проектното предложение за финансиране по програмата, независимо дали всички свързани плащания са направени от конкретния бенефициент или не.   *Проверява се въз основа на декларация – Приложение I към Условията за кандидатстване.* |  |  |  |
| 1. В проектното предложение са заложени стойности на всички индикатори за изпълнение и за резултат, които съответстват като минимум на посочените в т. 7 от Условията за кандидатстване. |  |  |  |
| 1. Финансов капацитет:   Кандидатът разполага с необходимите финансови ресурси и механизми, позволяващи да се изпълнят предложените в проектното предложение дейности и да се гарантира тяхната финансова устойчивост.  *Това обстоятелство се проверява служебно от оценителната комисия към момента на кандидатстване в Закона за държавния бюджет.*  *Счита се, че кандидатът разполага с необходимия финансов капацитет, ако утвърдените разходи по бюджета за текущата финансова година на кандидата са по-високи от размера на исканата БФП по настоящата процедура.*  *Счита се, че са налице механизми за финансова устойчивост, когато кандидатът е посочил във Формуляра за кандидатстване потенциалните източници за финансиране след приключване на проекта и те са реалистични и надеждни.* |  |  |  |
| 1. Административен капацитет:   Изборът на експерти в екипа за управление на проекта на централно ниво е в съответствие с Указания на УО на ПО за конкретния бенефициент МОН относно изискванията за сформиране на екипите за организация и управление на проекти. Членовете на екипа за управление на проекта на централно ниво, за които са представени автобиографии (*5-те основни членове на екипа за управление на проекта на централно ниво)* имат най-малко 1 година опит в управлението и/или изпълнението на проекти и/или сходни с настоящите дейности. В съответствие с Механизма за подбор на училищата, предвидените в него функции на РУО и Указанията на УО на ПО кандидатът е обосновал необходимостта от експерти за организация и управление на териториално ниво.  *Кандидатът е описал минималните изисквания за заемане на длъжността на всички позиции на екипа на централно ниво. Информацията се представя в секция „Допълнителна информация, необходима за оценка на проектното предложение“ от Формуляра за кандидатстване, поле „Административен капацитет/Екип за управление“.* |  |  |  |
| 1. Формулирани са конкретни и реалистични цели на проекта, които съответстват на целите на процедурата. |  |  |  |
| 1. Налице е връзка между целите, дейностите и резултатите по проекта. |  |  |  |
| 1. Целевите групи са описани и са количествено определени. Кандидатът е предоставил информация относно методите за идентифицирането им и начина, по който ще бъдат включени в дейностите по проекта. Нуждите им са ясно идентифицирани и описани.   *Информацията е представена в секция „Допълнителна информация необходима за оценка на проектното предложение“ от Формуляра за кандидатстване, поле „Целеви групи“.* |  |  |  |
| 1. Дейностите са описани детайлно, включително начините за изпълнението им и резултатите от тях. |  |  |  |
| 1. Дейностите допринасят за постигане на индикаторите за изпълнение и за резултат по процедурата. |  |  |  |
| 1. Планът за действие отразява логическата връзка на целите и дейностите, спецификата на дейностите и продължителността на проекта, и предвижда балансирано разпределение на дейностите във времето (с възможност за паралелно изпълнение съобразно идентифицираните нужди). |  |  |  |
| 1. Проектното предложение допринася за реализиране на хоризонталните принципи на Програма „Образование“ 2021-2027 (устойчиво развитие; вкл. принос към умения за зелена икономика; равни възможности и недопускане на дискриминация; равенство между половете) и прилагането на Хартата на основните права на ЕС и на Конвенцията на ООН за правата на хората с увреждания.   *Информацията е представена в секция „Допълнителна информация, необходима за оценка на проектното предложение“ от Формуляра за кандидатстване поле, „Принос на проектното предложение за реализиране на хоризонталните принципи на ПО“ и поле „Механизъм за ефективно прилагане и изпълнение по проекта на принципите на Хартата на основните права на ЕС и на Конвенцията на ООН за правата на хората с увреждания“.* |  |  |  |
| 1. Устойчивост:   Кандидатът е описал в проектното предложение начините, чрез които ще осигури възможност ползите от проекта за целевите групи да продължат да съществуват и след края на финансирането по проекта.  *Информацията е представена в секция „Допълнителна информация, необходима за оценка на проектното предложение“* *от Формуляра за кандидатстване, поле „Устойчивост“.* |  |  |  |
| 1. Демаркация и допълняемост   Кандидатът е посочил по какъв начин изпълнението на проекта ще осигури надграждащ ефект спрямо предходни проекти по ОПНОИР или национални програми. Посочено е и по-какъв начин ще се следи за демаркация и избягване на двойно финансиране с други проекти и национални програми.Посочен е принос на проектното предложение към релевантните програми от рамка на политиката, разработени от Световна банка и към препоръките на ОИСР от прегледа и оценката на системата на образованието и резултатите от ученето в началното, основното и средното образование.  *Информацията е представена в секция . „Допълнителна информация, необходима за оценка на проектното предложение“ от Формуляра за кандидатстване, поле „Демаркация и допълняемост“*. |  |  |  |
| 1. Налице е съответствие и логическа връзка между дейности и разходи. Предвидените разходи са необходими за изпълнение на дейностите по проекта и за постигане на заложените индикатори.   *Информацията се проверява в секция „Бюджет“, секция „План за изпълнение/Дейности по проекта“, секция „Индикатори“.* |  |  |  |
| 1. Всички заложени по проекта разходи са допустими съгласно т. 14 от Условията за кандидатстване и съответстват на планираните дейности.   *В случай че проектното предложение съдържа недопустими разходи, те ще бъдат отстранени от Оценителната комисия.* |  |  |  |
| 1. Заложените суми са съобразени с наложилите се в страната пазарни цени (ако е приложимо) и/или заложените ограничения на разходите по процедурата са спазени при формиране на бюджета. Спазени са размерите на единичните разходи/еднократните суми по процедурата. Разходите не се дублират. |  |  |  |
| 1. Максимум 32 570 717 лв. от общия размер на безвъзмездната финансова помощ по проектното предложение е планиран към категория *Регион в преход* (Югозападен район). Останалите средства са планирани към категория *По-слабо развити региони* (Северозападен район, Северен централен район, Североизточен район, Югоизточен район, Южен централен район). |  |  |  |